32004R0921
L 163/94
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 921/2004 НА КОМИСИЯТА
от 29 април 2004 година
за изменение на Регламенти (ЕИО) № 2191/81, (ЕИО) № 429/90 и (ЕО) № 2571/97, за да се вземат предвид изискванията на Директива 92/46/ЕИО на Съвета за определяне на санитарните правила при производството и пускането на пазара на сурово мляко, топлинно обработено мляко и продукти на млечна основа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално членове 10 и 15 от него,
и като взе предвид, че:
(1)
Член 1, параграф 3 от Регламент (ЕИО) № 2191/81 на Комисията от 31 юли 1981 г. относно предоставянето на помощ за закупуването на масло от институции и организации с нестопанска цел (2) определя какво масло отговаря на изискванията на същия регламент.
(2)
Член 1 от Регламент (ЕИО) № 429/90 на Комисията от 20 февруари 1990 г. относно предоставянето чрез тръжна процедура на помощ за концентрирано масло, предназначено за пряка консумация в Общността (3) определя какво концентрирано масло отговаря на изискванията на същия регламент.
(3)
Член 1 от Регламент (ЕО) № 2571/97 на Комисията от 15 декември 1997 г. относно продажбата на масло по намалени цени и отпускането на помощ за сметана, масло и концентрирано масло за влагане в производството на сладкарски продукти, сладолед и други хранителни продукти (4) определя за какви масла, концентрирани масла и сметана могат да се отпускат помощи, когато те се използват за влагане в други крайни продукти, относно които се прилагат мерките, предвидени в същия регламент.
(4)
За да може да се следи субсидията да бъде отпускана само за продуктите с висока степен на здравна защита, е необходимо маслото, концентрираното масло и сметаната, посочени в Регламенти (ЕИО) № 2191/81, (ЕИО) № 429/90 и (ЕО) № 2571/97, да отговарят на изискванията на Директива 92/46/ЕИО на Съвета (5), по-специално относно приготвянето, което трябва да се извършва в одобрено предприятие и в съответствие с изискванията на здравната маркировка, посочени в глава IV, точка А от приложение В към същата директива.
(5)
Следователно е необходимо Регламент (ЕИО) № 2191/81, Регламент (EИО) № 429/90 и Регламент (EО) № 2571/97 да бъдат изменени.
(6)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 3, буква б) от Регламент (ЕИО) № 2191/81 първото тире се заменя със следното:
„-
масло, което:
i)
спазва условията на член 6, параграф 3 от Регламент (ЕО) № 1255/1999 на Съвета (6) и изискванията за национален клас за качество, посочени в приложение V към Регламент (ЕО) № 2771/1999 на Комисията (7), в държавата-членка производител и върху чиято опаковката фигурира съответната маркировка,
ii)
отговаря на изискванията на Директива 92/46/ЕИО на Съвета (8), по-специално относно приготвянето, което трябва да се извършва в одобрено предприятие и в съответствие с изискванията за здравната маркировка, посочени в глава IV, точка А от приложение В към същата директива;
Член 2
Към член 1, параграф 1 от Регламент (ЕИО) № 429/90 се добавя следното изречение:
„Трябва да спазват изискванията на Директива 92/46/ЕИО на Съвета (9), по-специално относно приготвянето, което трябва да се извършва в одобрено предприятие, и в съответствие с изискванията на здравната маркировка, посочени в глава IV, точка А от приложение В към същата директива.
Член 3
Към член 1, параграф 2 от Регламент (ЕО) № 2571/97 се добавя следната алинея:
„Маслото, концентрираното масло и сметаната, посочени в букви а), б) и в), трябва да отговарят на изискванията на Директива № 92/46/ЕИО на Съвета (10), по-специално относно приготвянето, което трябва да се извършва в одобрено предприятие, и в съответствие с изискванията на здравната маркировка, посочени в глава IV, точка А от приложение В към същата директива.
Член 4
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 2004 година.